Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 146/14/8810	Spišská Nová Ves, 16.6.2014
EEČ : 2-68-997-2014

U Z N E S E N I E

Trestná vec:	obvinená XXXXX  
Prečin:	Porušovanie domovej slobody podľa § 194 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: Detský domov Žakarovce 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-73/1-VYS-SN-2014.
- obvinená XXXXX dňa 19. decembra 2013 v čase okolo 14:00 h v Olcnave, na ul. XXXXX, vošla cez neuzamknutú vchodovú bránku do dvora a následne cez neuzamknuté vchodové dvere do chodby rodinného domu, kde fyzicky napadla údermi rúk do oblasti tváre XXXXX, škrtila ju a sotila do nej, následkom čoho spadla na podlahu, kde ju kopla do oblasti chrbta, následne fyzicky napadla úderom päsťou do oblasti tváre XXXXX, dcéru majiteľky domu a následne ju spoločne vytlačili z priestorov rodinného domu, pričom im spôsobila drobné zranenia, poškodením vchodových dverí spôsobila XXXXX škodu vo výške 40 €, 

Odôvodnenie: 

Uznesením vyšetrovateľa OR PZ, Odboru kriminálnej polície v Spišskej Novej Vsi sp. zn. ORP-73/1-VYS-SN-2014 bolo XXXXX vznesené obvinenie pre prečin porušovania domovej slobody podľa § 194 ods. 1, ods. 2 písm. a/ Tr. zákona, na skutkovom základe uvedenom v označenom uznesení. 

Preskúmaním na vec sa vzťahujúceho spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinená XXXXX a poškodená XXXXX, v zastúpení splnomocnenou zástupkyňou XXXXX, uzavrela pred mediačným a probačným úradníkom Okresného súdu v Spišskej Novej Vsi dňa 03.06.2014 dohodu o zmieri, v rámci ktorej poškodená nepožadovala od obvinenej žiadnu náhradu škody. Obvinená sa poškodenej za svoje konanie ospravedlnila.

	Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.

Vyššie uvedená obvinená dňa 03.06.2014 vložila na účet Krajskej prokuratúry v Košiciach peňažnú sumu 50 €, určenú podľa dohody o zmieri, na všeobecne prospešné účely pre Detský domov, Žakarovce č. 340, č. ú. 7000421149/8180 vo výške 25 € a na peňažnú pomoc obetiam trestnej činnosti vo výške 25 €. Táto suma je primeraná závažnosti spáchaného trestného činu. 
   
	Obvinená a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (§ 185 ods. 2 Tr. por.)

JUDr. Roman Kokavec
prokurátor